text: [{"text_idx": "#000003", "text": "697: Nama qabeenya nama dhoorkate akkam godhan?"}, {"text_idx": "#000004", "text": "Gaafii: Namni tokko waa bira kaayadhee, waan bira kaayadhe san balleesse. Amaanaa tiyya naaf deebisi jennaanis, inni didee rincice. Amma boodaaf waan duraan itti ergaa ture san irraa yoo dhaabe, ta dabarte akkamitti deebifadha?"}, {"text_idx": "#000005", "text": "Deebisaa: Amaanaan waan jabduudha. Waan dachii fi samiin dadhabdee ilmi namaa baadhateedha. Osoo abbaa kee, haadha tee, obboleessa keetillee ta\u2019ee haqa kee gaafachuu numa dandeessa. Namni firaa haqa yoo si dhoorkate, abbaa fi haadha keetitti himatuu dandeessa. Mootummaattis himatuu ni dandeessa. Osoo nama tokkoon hin gahin ofumaafis dhaqxee, haqa kee gaafachuu mirga qabda. Yoo inni sii deebisuu dide, nama alaa osoo hin taane haadhaa fi abbaa keetti himadhu. Yoo isaan dadhaban manguddoo fi ulamaa\u2019itti himadhu. Kana hunda yoo dide, karaa mootummaatiin haqa kee barbaaduu mirga guutuu qabda."}, {"text_idx": "#000009", "text": "Amaanaan walii galaa fi kan kophaatis abbaa amaanaa san kennateefiif deebifamuu qaba. Fakkeenyaaf Rabbi ji\u2019a ramadaanaa soomanaa nuun jedhe. Namni ji\u2019a ramadaanaa keessa hin soomanin yeroo biraa qadaa deebisuu qaba. Kan adabbii qabus kaffaaraa kafaluu isa barbaachisa. Namni mallaqa namaa fudhates akkasuma waan san deebisuu qabaata. Kanaafuu amaanaan waan akkaan eeggamuu qabuudha."}, {"text_idx": "#000010", "text": "Garaagarummaan Amaanaa walii galaa fi amaanaa kophaadhaa, amaanaa walii galaa keessatti Rabbi abbaa fedhee waan inni balleesse, waan shirkii gadii dhiisuufii danda\u2019a. Amaanaa kophaa ammoo yoo namni namaaf dhiise malee Rabbi namaaf hin dhiisu. Qabeenya taatu qabeenyi sun abbichaaf deebifamu malee, ykn ammoo abbaan sun dhiifama godhuuf malee Rabbi namaaf hin dhiisu. Kanaafuu amaanaa namootaallee akkuma amaanaa Rabbii eeggannutti eeguu qabna."}, {"text_idx": "#000013", "text": "Haqa namaa deebisuun dirqama. Namnis haqa isaa fudhachuu mirga guutuu qaba. Haa ta\u2019u malee namni haqa namaa fudhate sun rakkoof jecha waan san deebisuu yoo dadhabe, yeroo isaa kennuuun jaalatamaadha. Rabbi qur\u2019aana keessatti akkana jedha;"}, {"text_idx": "#000014", "text": "\u201cNamni horii irraa qabdan yoo hiyyoomee waan kennu dhabe, hanga inni waa argatee isinii kennuu danda\u2019u isaa eegaa.\u201d (Baqaraa 2:280)"}, {"text_idx": "#000017", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]